|  |
| --- |
| Use cases (v0.4) |
| Εργαστηριακή Άσκηση – Τεχνολογία Λογισμικού 2022-2023 |

Μέλη ομάδας

Η ομάδα μας αποτελείται από:

|  |  |  |  |
| --- | --- | --- | --- |
| **Ονοματεπώνυμο** | **Αριθμός Μητρώου** | **Έτος Σπουδών** | **Email** |
| ΒΑΣΙΛΕΙΟΣ ΚΑΖΟΛΙΑΣ | 1072610 | 4o | [up1072610@upnet.gr](mailto:up1072610@upnet.gr) |
| ΔΙΟΝΥΣΙΟΣ-ΚΩΝΣΤΑΝΤΙΝΟΣ ΚΑΨΙΜΑΛΗΣ | 1072603 | 4o | [up1072603@upnet.gr](mailto:up1072603@upnet.gr) |
| ΝΙΚΟΣ ΜΠΕΛΙΜΠΑΣΑΚΗΣ | 1072646 | 4o | [up1072646@upnet.gr](mailto:up1072646@upnet.gr) |
| ΠΑΥΛΟΣ ΠΕΣΚΕΛΙΔΗΣ | 1072483 | 4o | [up1072483@upnet.gr](mailto:up1072483@upnet.gr) |

|  |  |
| --- | --- |
| Ρόλοι μελών για το τεχνικό κείμενο | |
| Editor | ΔΙΟΝΥΣΙΟΣ-ΚΩΝΣΤΑΝΤΙΝΟΣ ΚΑΨΙΜΑΛΗΣ , ΝΙΚΟΛΑΟΣ ΜΠΕΛΙΜΠΑΣΑΚΗΣ, |
| Contributor | ΒΑΣΙΛΗΣ ΚΑΖΟΛΙΑΣ |
| Peer reviewer | ΠΑΥΛΟΣ ΠΕΣΚΕΛΙΔΗΣ |

Αλλαγές ως προς το Use-cases(v0.3)

Σε σχέση με την προηγούμενη έκδοση του τεχνικού αυτού κειμένου, έχουν πραγματοποιηθεί αλλαγές σε όλα τα κείμενα των περιπτώσεων χρήσης, οι οποίες προέκυψαν από τον σχεδιασμό των διαγραμμάτων ευρωστίας. Τα σημεία στα οποία έχουν πραγματοποιηθεί αλλαγές έχουν υπογραμμιστεί με κίτρινο χρώμα.

Επειδή έχουν πραγματοποιηθεί αρκετές αλλαγές σε όλες τις περιπτώσεις χρήσης, δεν θα αναφερθούμε σε αυτές με λεπτομέρεια. Αντ’ αυτού, θα γενικολογήσουμε διότι οι τροποποιήσεις αυτές έγιναν για συγκεκριμένους και κοινούς λόγους (όπως είπαμε η αιτία ήταν τα διαγράμματα ευρωστίας). Συνεπώς, ακολουθείται μία κοινή λογική σε όλες τις ανανεωμένες περιπτώσεις χρήσης.

Πλέον, αναφέρουμε την σελίδα την οποία εμφανίζει το σύστημα, ενώ στην προηγούμενη έκδοση αναφέραμε μόνο το περιεχόμενο της. Επίσης, προσθέσαμε στο κείμενο τις εξωτερικές οντότητες που χρησιμοποιεί η εφαρμογή μας (“Server” , “Nutrition API” και “Calories burned API”), και περιγράψαμε την αλληλεπίδραση που εκείνες έχουν με το σύστημα. Τέλος, έγινε διόρθωση στην σύνταξη ορισμένων προτάσεων, έτσι ώστε να γίνει πιο ξεκάθαρο το νόημα εκείνων, και προσθέσαμε το τμήμα «Παρατηρήσεις» στο οποίο περιγράψαμε τον έλεγχο εγκυρότητας που πραγματοποιούμε σε ορισμένες περιπτώσεις χρήσης.

Use case diagram



* Με αστερίσκο(\*) σημειώνουμε τις λειτουργίες της εφαρμογής που δεν είναι απαραίτητο ότι θα υλοποιηθούν. Όλες οι υπόλοιπες λειτουργίες θα υλοποιηθούν κανονικά.

Παρατηρήσεις

α) Στο κείμενο των περιπτώσεων χρήσης, όπου αναφέρουμε έλεγχο εγκυρότητας στοιχείων, ελέγχουμε αν ο χρήστης έχει καταχωρήσει τον κατάλληλο τύπο δεδομένων.

Για παράδειγμα, σε πεδίο όπου ζητείται αριθμός τηλεφώνου περιμένουμε ο χρήστης να παραθέσει μόνο αριθμούς. Στην περίπτωση που δεν δώσει μόνο αριθμούς, προκείται για σφάλμα εγκυρότητας στοιχείων.

Άλλο ένα παράδειγμα είναι η περίπτωση όπου ζητείται από τον χρήστη να καταχωρήσει το όνομα του, άρα περιμένουμε να παραθέσει στο πεδίο αυτό μόνο γράμματα. Στην περίπτωση που δεν δώσει μόνο γράμματα, προκείται για σφάλμα εγκυρότητας στοιχείων.

Περιγραφή των use cases

Αναζήτηση/προσθήκη φαγητού

Βασική ροή:

1. Ο χρήστης παραθέτει το φαγητό και την ποσότητα που τον ενδιαφέρει στη «σελίδα αναζήτησης φαγητού».
2. Το σύστημα κάνει αναζήτηση στο “nutrition API”, και εντοπίζει το συγκεκριμένο φαγητό και τις διατροφικές πληροφορίες αυτού, τις οποίες αποθηκεύει στην προσωρινή λίστα «φαγητό».
3. Το σύστημα εμφανίζει τη «σελίδα λεπτομερειών φαγητού», η οποία περιέχει τα μακροθρεπτικά συστατικά και τις θερμίδες για την δοσμένη ποσότητα του συγκεκριμένου φαγητού.
4. Το σύστημα ρωτάει τον χρήστη αν επιθυμεί να προσθέσει το φαγητό αυτό στην ημερήσια λίστα γευμάτων του.
5. Ο χρήστης επιλέγει να προσθέσει το φαγητό στην ημερήσια λίστα γευμάτων του.
6. Το σύστημα αντλέι το όνομα του φαγητού από την λίστα «φαγητό», και το προσθέτει στην ημερήσια λίστα γευμάτων του χρήστη.
7. Το σύστημα αθροίζει τα μακροθρεπτικά συστατικά του εν λόγω φαγητού, τα οποία αντλεί από την λίστα «φαγητό», με τα ήδη καταχωρημένα της συγκεκριμένης ημέρας, και ανανεώνει την ημερήσια λίστα κατανάλωσης, η οποία περιέχει τα μακροθρεπτικά συστατικά που έχει εκλάβει ο χρήστης το εικοσιτετράωρο αυτό.
8. Το σύστημα εμφανίζει στον χρήστη την σελίδα «Ημερήσια λίστα γευμάτων/Ημερήσια λίστα κατανάλωσης», η οποία περιέχει τα γεύματα που έχει καταναλώσει ο χρήστης και τα μακροθρεπτικά συστατικά που έχει εκλάβει εντός ενός εικοσιτετράωρου.

Εναλλακτική ροή 1:

2.α. Το σύστημα αναζητά στο “nutrition API”, αλλά δεν εντοπίζει το φαγητό που καταχώρησε ο χρήστης.

2.β. Το σύστημα εμφανίζει μήνυμα για τον ανεπιτυχή εντοπισμό του φαγητού που πληκτρολόγησε ο χρήστης.

2.γ. Το σύστημα εμφανίζει στον χρήστη την «Σελίδα χειροκίνητης προσθήκης φαγητού», όπου ζητάει από τον χρήστη να καταχωρήσει το όνομα και τις διατροφικές πληροφορίες του φαγητού που αναζήτησε.

2.δ. Ο χρήστης παραθέτει χειροκίνητα το όνομα του εν λόγω φαγητού και τις διατροφικές πληροφορίες αυτού.

2.ε. Το σύστημα αποθηκεύει τις πληροοφίες που καταχώρησε ο χρήστης στην λίστα «φαγητό».

2.ζ. Η περίπτωση χρήσης συνεχίζεται από το βήμα 3 της βασικής ροής.

Εναλλακτική ροή 2:

5.α. Ο χρήστης επιλέγει να μην προσθέσει το φαγητό στην ημερήσια λίστα γευμάτων του.

5.β. Η περίπτωση χρήσης συνεχίζεται από το βήμα 8 της βασικής ροής.

Ραντεβού με διατροφολόγο

Βασική ροή

1. Το σύστημα εμφανίζει την σελίδα «Λίστα διατροφολόγων», η οποία περιέχει μία λίστα με διατροφολόγους.
2. Ο χρήστης επιλέγει έναν διατροφολόγο από την λίστα.
3. Το σύστημα εμφανίζει την σελίδα «Πληροφορίες διατροφολόγου», η οποία περιέχει τις πληροφορίες του διατροφολόγου που επέλεξε ο χρήστης (τηλέφωνο,e-mail και βιογραφικό).
4. Το σύστημα ρωτάει τον χρήστη αν επιθυμεί να κλείσει ραντεβού με εκείνον τον διατροφολόγο.
5. Ο χρήστης επιλέγει να κλείσει ραντεβού με τον διατροφολόγο.
6. Το σύστημα εμφανίζει την σελίδα «Επιλογή ημέρας», η οποία περιέχει τις ημέρες που μπορεί να επιλέξει ο χρήστης να κλείσει ραντεβού με τον επιλεγμένο διατροφολόγο, σε διάστημα μίας εβδομάδας.
7. Ο χρήστης επιλέγει την ημέρα που επιθυμεί.
8. Το σύστημα κάνει έλεγχο και διαπιστώνει ότι ο επιλεγμένος διατροφολόγος έχει κάποια ελεύθερη ώρα για ραντεβού την ημέρα αυτή.
9. Το σύστημα εμφανίζει την σελίδα «Επιλογή ώρας ραντεβού», η οποία περιέχει τις διαθέσιμες ώρες της ημέρας που επέλεξε ο χρήστης για ραντεβού με τον συγκεκριμένο διατροφολόγο.
10. Ο χρήστης επιλέγει την ώρα που επιθυμεί.
11. Το σύστημα εμφανίζει την σελίδα «Επιβεβαίωση ραντεβού», στην οποία το σύστημα ζητάει από τον χρήστη την επιβεβαίωση του ραντεβού.
12. Ο χρήστης επιβεβαιώνει το ραντεβού.
13. Το σύστημα προσθέτει στην λίστα «τα ραντεβού μου» του χρήστη τις πληροφορίες του συγκεκριμένου ραντεβού.
14. Το σύστημα εμφανίζει στον χρήστη την σελίδα «Ραντεβού χρήστη».

Εναλλακτική ροή 1:

5.α. Ο χρήστης επιλέγει να μην κλείσει ραντεβού με τον διατροφολόγο.

5.β. Η περίπτωση χρήσης συνεχίζεται από το βήμα 1 της βασικής ροής.

Εναλλακτική ροή 2:

8.α. Το σύστημα διαπιστώνει ότι ο διατροφολόγος αυτός δεν έχει διαθέσιμη ώρα για ραντεβού την ημέρα που έχει επιλέξει ο χρήστης.

8.β. Το σύστημα εμφανίζει σχετικό μήνυμα για να ενημερώσει τον χρήστη.

8.γ. Η περίπτωση χρήσης συνεχίζεται από το βήμα 1 της βασικής ροής.

Εναλλακτική ροή 3:

12.α. Ο χρήστης δεν επιβεβαιώνει το ραντεβού.

12.β. Η περίπτωση χρήσης συνεχίζεται από το βήμα 1 της βασικής ροής.

Αξιολόγηση Διατροφολόγου

Βασική ροή

1. Το σύστημα εμφανίζει στον χρήστη την σελίδα «Επιλογή διατροφολόγου», η οποία περιέχει μια λίστα με διατροφολόγους.
2. Ο χρήστης επιλέγει έναν διατροφολόγο.
3. Το σύστημα ελέγχει την λίστα «τα ραντεβού μου» του χρήστη, για να ελέγξει αν ο χρήστης έχει πραγματοποιήσει κάποιο ραντεβού με τον διατροφολόγο στο παρελθόν, και διαπιστώνει ότι αυτό ισχύει.
4. Το σύστημα εμφανίζει στον χρήστη την σελίδα «Αξιολόγηση διατροφολόγου», η οποία περιέχει μία φόρμα αξιολόγησης προς συμπλήρωση.
5. Ο χρήστης συμπληρώνει τα πεδία της φόρμας (σκορ αξιολόγησης, σχόλια για διατροφολόγο) και την υποβάλει.
6. Το σύστημα ελέγχει την αξιολόγηση του χρήστη και διαπιστώνει ότι όλα τα στοιχεία της φόρμας είναι έγκυρα.
7. Το σύστημα εμφανίζει στον χρήστη μήνυμα για την επιτυχή υποβολή της αξιολόγησης του.
8. Το σύστημα ανανεώνει το συνολικό σκορ αξιολόγησης του συγκεκριμένου διατροφολόγου, συνυπολογίζοντας την προαναφερθείσα αξιολόγηση του χρήστη.

Εναλλακτική ροή 1:

3.α. Το σύστημα διαπιστώνει ότι ο χρήστης δεν έχει πραγματοποιήσει κάποιο ραντεβού με τον διατροφολόγο στο παρελθόν.

3.β. Το σύστημα εμφανίζει σχετικό μήνυμα σφάλματος.

3.γ. Η περίπτωση χρήσης συνεχίζεται από το βήμα 1 της βασικής ροής.

Εναλλακτική ροή 2:

6.α. Το σύστημα διαπιστώνει ότι τα στοιχεία της φόρμας αξιολόγησης που έχει συμπληρώσει ο χρήστης δεν είναι έγκυρα.

6.β. Το σύστημα εμφανίζει σχετικό μήνυμα σφάλματος.

6.γ. Η περίπτωση χρήσης συνεχίζεται από το βήμα 4 της βασικής ροής.

Αγορά επαγγελματικού εξοπλισμού

Βασική ροή:

1. Το σύστημα εμφανίζει την σελίδα «Λίστα καταστημάτων», η οποία περιέχει το χρηματικό υπόλοιπο που έχει ο χρήστης στην εφαρμογή και μία λίστα με καταστήματα.
2. Ο χρήστης επιλέγει το κατάστημα που επιθυμεί.
3. Το σύστημα εμφανίζει την σελίδα «Διαθέσιμα προϊόντα», η οποία περιέχει τα διαθέσιμα προϊόντα του συγκεκριμένου καταστήματος.
4. Ο χρήστης επιλέγει τα προϊόντα και την ποσότητα που επιθυμεί και τα προσθέτει στο καλάθι του.
5. Το σύστημα εμφανίζει στον χρήστη την σελίδα «Ολοκλήρωση αγορών», όπου ζητάει από τον χρήστη να επιβεβαιώσει και να προχωρήσει στην διαδικασία ολοκλήρωσης της παραγγελίας.
6. Ο χρήστης επιβεβαιώνει.
7. Το σύστημα εμφανίζει στον χρήστη την σελίδα «Στοιχεία δρομολόγησης», όπου ζητάει από εκείνον να συμπληρώσει την «φόρμα δρομολόγησης» με τα στοιχεία του (λ.χ. διεύθυνση, Τ.Κ., ονοματεπώνυμο) για τη δρομολόγηση της παραγγελίας.
8. Ο χρήστης καταχωρεί τα ζητούμενα στοιχεία.
9. Το σύστημα ελέγχει την «φόρμα δρομολόγησης» και διαπιστώνει ότι τα στοιχεία που καταχώρησε ο χρήστης είναι έγκυρα.
10. Το σύστημα εμφανίζει στον χρήστη την σελίδα «Ολοκλήρωση παραγγελίας», η οποία περιέχει τα προϊόντα που εκείνος έχει επιλέξει για αγορά και το συνολικό κόστος αυτών, και ρωτάει τον χρήστη αν επιβεβαιώνει.
11. Ο χρήστης επιβεβαιώνει και συνεχίζει στη διαδικασία της πληρωμής (περίπτωση χρήσης “Πληρωμή παραγγελίας”).

Εναλλακτική ροή 1:

9.α. Το σύστημα διαπιστώνει πως τα στοιχεία του χρήστη δεν είναι έγκυρα.

9.β. Το σύστημα εμφανίζει μήνυμα για να ενημερώσει τον χρήστη για την μη εγκυρότητα των στοιχείων που καταχώρησε.

9.γ. Η περίπτωση χρήσης συνεχίζεται από το βήμα 7 της βασικής ροής.

Εναλλακτική ροή 2:

11.α. Ο χρήστης δεν επιθυμεί να προχωρήσει σε πληρωμή (δεν επιβεβαιώνει).

11.β. Η περίπτωση χρήσης συνεχίζεται από το βήμα 1 της βασικής ροής.

Πληρωμή παραγγελίας

Βασική ροή:

1. Το σύστημα ελέγχει αν ο χρήστης έχει επαρκές διαθέσιμο υπόλοιπο για την ολοκλήρωση της αγοράς, και διαπιστώνει ότι έχει.
2. Το σύστημα εμφανίζει την σελίδα «Εκπτωτικό κουπόνι», όπου ρωτάει τον χρήστη αν έχει εκπτωτικό κουπόνι.
3. Ο χρήστης απαντάει θετικά στην εν λόγω ερώτηση.
4. Το σύστημα εμφανίζει την σελίδα «Εισαγωγή κωδικού κουπονιού», όπου ζητάει από τον χρήστη να εισάγει τον κωδικό του εκπτωτικού κουπονιού.
5. Ο χρήστης εισάγει τον εκπτωτικό κωδικό.
6. Το σύστημα ελέγχει αν ο εκπτωτικός κωδικός είναι έγκυρος, και διαπιστώνει ότι είναι.
7. Το σύστημα υπολογίζει το νέο κόστος της παραγγελίας, μετά την εφαρμογή της έκπτωσης.
8. To σύστημα υπολογίζει το νέο υπόλοιπο του χρήστη, αφαιρώντας από αυτό το κόστος της παραγγελίας.
9. Το σύστημα εμφανίζει την σελίδα «Νέο υπόλοιπο», όπου εμφανίζει το νέο χρηματικό υπόλοιπο του χρήστη, καθώς επίσης και μήνυμα για την επιτυχή πληρωμή της παραγγελίας.

Εναλλακτική ροή 1:

1.α. Το σύστημα διαπιστώνει ότι ο χρήστης δεν έχει επαρκές διαθέσιμο υπόλοιπο για την ολοκλήρωση της αγοράς.

1.β. Το σύστημα εμφανίζει την σελίδα «Ανανέωση υπολοίπου», όπου εμφανίζει μήνυμα για να ενημερώσει τον χρήστη για το ανεπαρκές υπόλοιπο του, και του ζητάει να παραθέσει το ποσό που θέλει να προσθέσει στην εφαρμογή.

1.γ. Ο χρήστης παραθέτει το ποσό που επιθυμεί να προσθέσει στο παρόν υπολοίπου του.

1.δ. Το σύστημα ανανεώνει το διαθέσιμο υπόλοιπο του χρήστη.

1.ε. Η περίπτωση χρήσης συνεχίζεται από το βήμα 1 της βασικής ροής.

Εναλλακτική ροή 2:

3.α. Ο χρήστης απαντάει αρνητικά στην εν λόγω ερώτηση.

3.β. Η περίπτωση χρήσης συνεχίζεται από το βήμα 8 της βασικής ροής.

Εναλλακτική ροή 3:

6.α. Το σύστημα διαπιστώνει ότι ο εκπτωτικός κωδικός δεν είναι έγκυρος.

6.β. Το σύστημα εμφανίζει μήνυμα για να ενημερώσει τον χρήστη για την μη εγκυρότητα του κωδικού.

6.γ. Η περίπτωση χρήσης συνεχίζεται από το βήμα 2 της βασικής ροής.

Εγγραφή σε γυμναστήριο

Βασική ροή:

1. Το σύστημα εμφανίζει την σελίδα «Εγγραφή σε γυμναστήριο», όπου ζητάει από τον χρήστη να επιλέξει ένα συγκεκριμένο πρόγραμμα που θέλει να διαθέτει το γυμναστήριο που εντέλει θα διαλέξει.
2. Ο χρήστης επιλέγει ένα πρόγραμμα.
3. Το σύστημα εμφανίζει την σελίδα «Κατάλληλα γυμναστήρια», η οποία περιέχει μία λίστα με τα γυμναστήρια που διαθέτουν το συγκεκριμένο πρόγραμμα, και ζητάει από τον χρήστη να επιλέξει ένα γυμναστήριο.
4. Ο χρήστης επιλέγει ένα από τα γυμναστήρια της λίστας.
5. Το σύστημα εμφανίζει την σελίδα «Πληροφορίες γυμναστηρίου», η οποία περιέχει πληροφορίες για το γυμναστήριο αυτό, και ρωτάει τον χρήστη αν επιθυμεί να εγγραφεί σε εκείνο.
6. Ο χρήστης επιλέγει να προχωρήσει σε εγγραφή στο εν λόγω γυμναστήριο.
7. Το σύστημα εμφανίζει την σελίδα «Διάρκεια συνδρομής» , όπου ζητάει από τον χρήστη να διαλέξει μεταξύ τριών επιλογών (εβδομαδιαία, μηνιαία, ετήσια) την διάρκεια της συνδρομής που πρόκειται να κάνει.
8. Ο χρήστης διαλέγει μία από τις παραπάνω επιλογές.
9. Το σύστημα εμφανίζει στον χρήστη την σελίδα «Στοιχεία χρήστη», όπου ζητάει από εκείνον να εισάγει τα στοιχεία του.
10. Ο χρήστης καταχωρεί τα στοιχεία που του ζητάει το σύστημα.
11. Το σύστημα ελέγχει τα στοιχεία που καταχώρησε ο χρήστης (την φόρμα που συμπλήρωσε) και διαπιστώνει ότι είναι έγκυρα.
12. Το σύστημα εμφανίζει μήνυμα για την ολοκλήρωση της εγγραφής του χρήστη στο γυμναστήριο.

Εναλλακτική ροή 1:

6.α. Ο χρήστης επιλέγει να μην προχωρήσει σε εγγραφή στο εν λόγω γυμναστήριο.

6.β. Η περίπτωση χρήσης συνεχίζεται από το βήμα 1 της βασικής ροής.

Εναλλακτική ροή 2:

11.α. Το σύστημα διαπιστώνει ότι τα στοιχεία που καταχώρησε ο χρήστης δεν είναι έγκυρα.

11.β. Το σύστημα εμφανίζει μήνυμα για να ενημερώσει τον χρήστη για την μη εγκυρότητα των στοιχείων που καταχώρησε.

11.γ. Η περίπτωση χρήσης συνεχίζεται από το βήμα 9 της βασικής ροής.

Άθληση και υπολογισμός θερμίδων

Βασική ροή:

1. Το σύστημα εμφανίζει την σελίδα «Καταχώρηση αθλητικής δραστηριότητας», όπου ζητάει από τον χρήστη να καταχωρήσει μία αθλητική δραστηριότητα.
2. Ο χρήστης καταχωρεί μία αθλητική δραστηριότητα.
3. Το σύστημα αναζητά στο “calories burned API”, και εντοπίζει αθλητικές δραστηριότητες που ταιριάζουν με την καταχώρηση που πραγματοποίησε ο χρήστης, τις οποίες αποθηκεύει στην προσωρινή λίστα «δραστηριότητες».
4. Το σύστημα εμφανίζει την σελίδα «Αθλητικές δραστηριότητες», η οποία περιέχει την λίστα «δραστηριότητες», και ζητάει από τον χρήστη να επιλέξει μία δραστηριότητα.
5. Ο χρήστης επιλέγει μία από τις δραστηριότητες της λίστας.
6. Το σύστημα εμφανίζει την σελίδα «Χρόνος ενασχόλησης», όπου ζητάει από τον χρήστη να καταχωρήσει τον χρόνο που αφιέρωσε στην δραστηριότητα αυτή.
7. Ο χρήστης παραθέτει την ζητούμενη χρονική διάρκεια.
8. Το σύστημα υπολογίζει τις θερμίδες που έκαψε ο χρήστης με βάση την χρονική διάρκεια που εκείνος καταχώρησε και τα δεδομένα της προσωρινής λίστας «δραστηριότητες», και αφαιρεί τις θερμίδες αυτές από το ημερήσιο άθροισμα θερμίδων, το οποίο βρίσκεται στην «ημερήσια λίστα κατανάλωσης»
9. Το σύστημα εμφανίζει την σελίδα «Θερμίδες που κάηκαν», όπου παρατίθενται οι θερμίδες που έκαψε ο χρήστης μέσω της ενασχόλησής του με την επιλεγμένη αθλητική δραστηριότητα.

Εναλλακτική ροή 1:

3.α. Το σύστημα αναζητά στο “calories burned API”, αλλά δεν εντοπίζει καμία αθλητική δραστηριότητα που να ταιριάζει με την καταχώρηση που πραγματοποίησε ο χρήστης.

3.β. Το σύστημα εμφανίζει σχετικό μήνυμα στον χρήστη για να τον ενημερώσει.

3.γ. Το σύστημα εμφανίζει την σελίδα «Δημιουργία δραστηριότητας», στην οποία ζητάει από τον χρήστη να εισάγει το όνομα της δραστηριότητας και τον αριθμό των θερμίδων που καίγονται ανά ώρα μέσω της ενασχόλησης ενός ατόμου με εκείνη.

3.δ. Ο χρήστης καταχωρεί το ζητούμενο όνομα και αριθμό θερμίδων.

3.ε. Το σύστημα αποθηκεύει την αθλητική δραστηριότητα στην προσωρινή λίστα «δραστηριότητες».

3.ζ. Η περίπτωση χρήσης συνεχίζεται από το βήμα 4 της βασικής ροής.

Ανάγνωση και αξιολόγηση αναρτήσεων χρηστών

Βασική ροή:

1. Το σύστημα εμφανίζει τη σελίδα «Κείμενα χρηστών»,
2. Το σύστημα αντλεί από τον server τα δεδομένα από όλα τα αναρτημένα κείμενα και τα αποθηκεύει στην προσωρινή λίστα ‘άρθρα’.
3. Το σύστημα εμφανίζει τον τίτλο κάθε άρθρου που υπάρχει στη λίστα ‘άρθρα’
4. Ο χρήστης επιλέγει ένα από τα κείμενα της λίστας.
5. Το σύστημα εμφανίζει την σελίδα «Επιλεγμένο κείμενο», η οποία περιέχει ολόκληρο το κείμενο και το όνομα του χρήστη που το ανάρτησε, συνοδευόμενο από πιθανά σχόλια και αξιολογήσεις που έχουν πραγματοποιήσει χρήστες της εφαρμογής για το κείμενο αυτό, δεδομένα τα οποία άντλησε από τη λίστα ‘άρθρα’.
6. Το σύστημα ζητάει από τον χρήστη να αξιολογήσει θετικά (like) ή αρνητικά (dislike) το κείμενο αυτό.
7. Ο χρήστης καταχωρεί την αξιολόγησή του.
8. Το σύστημα λαμβάνει την αξιολόγηση του χρήστη και ανανεώνει το σύνολο των αξιολογήσεων του εν λόγω κειμένου, το οποίο αποθηκεύεται στον server και την προσωρινή λίστα ‘άρθρα’.
9. Το σύστημα εμφανίζει την σελίδα «Συγγραφή σχολίου», όπου ζητάει από τον χρήστη να πραγματοποιήσει ένα σχόλιο για το κείμενο αυτό.
10. Ο χρήστης καταχωρεί το σχόλιο του.
11. Το σύστημα λαμβάνει το σχόλιο του χρήστη, το προσθέτει στο σύνολο των σχολίων του κειμένου, και το αποθηκεύει στον server και την προσωρινή λίστα ‘άρθρα’.
12. Το σύστημα εμφανίζει μήνυμα για την επιτυχή καταχώρηση του σχολίου που πραγματοποίησε ο χρήστης.